CELEX: 62015CN0450
Language: mt
Date: 2015-08-24 00:00:00
Title: Kawża C-450/15: Talba għal deċiżjoni preliminari mressqa mill-Consiglio di Stato (l-Italja) fl-24 ta’ Awwissu 2015 – Autorità Garante della Concorrenza e del mercato vs Italsempione – Spedizioni Internazionali SpA

16.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/17
            
         Talba għal deċiżjoni preliminari mressqa mill-Consiglio di Stato (l-Italja) fl-24 ta’ Awwissu 2015 – Autorità Garante della Concorrenza e del mercato vs Italsempione – Spedizioni Internazionali SpA
   (Kawża C-450/15)
   (2015/C 381/20)
   Lingwa tal-kawża: it-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: Autorità Garante della Concorrenza e del mercato
   
      Konvenuta: Italsempione – Spedizioni Internazionali SpA
   
      Domanda preliminari
   
   Il-prinċipju ta’ proporzjonalità, li għandu jkun ta’ gwida fil-proċess ta’ kwantifikazzjoni tal-pieni – kif jistabbilixxi l-Artikolu 49 tal-Karta tad-Drittijiet Fundamentali tal-Unjoni Ewropea – jipprekludi interpretazzjoni tal-Artikolu 23(2)(a) tar-Regolament Nru 1/2003 (1), bħal dik stabbilita mill-Kummissjoni fil-Linji gwida tagħha għall-kalkolu tal-multi (2006/C 210/02), u l-implementazzjoni tagħha b’mod partikolari fuq livell nazzjonali – liema interpretazzjoni tipprevedi li l-multa li għandha tiġi imposta fuq l-impriżi li jkunu kisru l-projbizzjoni ta’ akkordji li jirrestrinġu l-kompetizzjoni għandha tiġi kkalkolata billi ċ-ċirkustanzi [attenwanti jew aggravanti] jiġu applikati għall-ammont bażiku li jirriżulta minn diversi fatturi li għandhom jittieħdu inkunsiderazzjoni skont il-leġiżlazzjoni tal-UE u, f’kull każ, qabel it-tnaqqis ta’ 10 % tad-dħul mill-bejgħ, bir-riskju li l-applikazzjoni taċ-ċirkustanzi attenwanti għall-ammont bażiku tirriżulta totalment inadegwata sabiex tipproduċi l-effett ta’ individwalità tal-multa li ċ-ċirkustanzi [attenwanti jew aggravanti] huma intiżi, għall-kuntrarju, li jipproduċu permezz tal-modulazzjoni tal-ammont tal-multa skont il-karatteristiċi speċifiċi tal-każ konkret?
   
      (1)  Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (GU Edizzjoni Speċjali bil-Malti, Kapitolu 8, Vol. 2, p. 205).